**การถ่ายทอดประสบการณ์แก้ไขปัญหาในพื้นที่ที่สำคัญ (Best Practice)**

**ของนายอำเภอนายายอาม จังหวัดจันทบุรี**

---------------------------------------------------------------------

**ชื่อหัวข้อ การแก้ไขปัญหาราคมผลผลิตตกต่ำของเกษตรกร**

1. **ความเป็นมาของพื้นที่**

อำเภอนายายอาม มีสภาพพื้นที่เป็นที่ราบลุ่ม สลับกับเชิงเขาเป็นบางแห่ง สภาพพื้นที่

มีฝนตกชุกสลับกับฤดูร้อน อันมีความเหมาะสมต่อการปลูกผลไม้ยืนต้นในเขตพื้นที่ร้อนชื้น โดยในเขตพื้นที่อำเภอนายายอามมีพื้นที่ทำการเพาะปลูกผลไม้ยืนต้นจำนวน 6 ตำบล มีจำนวนเกษตรกร 7,293 ครัวเรือน เนื้อที่เพาะปลูกรวมทั้งสิ้น 24,429 ไร่ พื้นที่เก็บเกี่ยวผลผลิต 22,247 ไร่ โดยมีผลผลิตของเกษตรกรที่ออกสู่ตลาด จำนวน 24,027 ตัน โดยสามารถสร้างรายได้ให้แก่เกษตรกรคิดเป็นมูลค่า 583.49 ล้านบาท โดยในส่วนของอำเภอนายายอาม มีผลผลิตที่เกษตรกรนิยมปลูกผลไม้ยืนต้นในเขตพื้นที่อำเภอนายายอาม จำแนกได้ดังนี้

* ทุเรียน พื้นที่เพาะปลูก 8,376 ไร่ ผลผลิต 7,842 ตัน/ปี
* เงาะ พื้นที่เพาะปลูก 4,541 ไร่ ผลผลิต 5,978 ตัน/ปี
* มังคุด พื้นที่เพาะปลูก 6,388 ไร่ ผลผลิต 3,364 ตัน/ปี
* ลองกอง พื้นที่เพาะปลูก 3,860 ไร่ ผลผลิต 2,099 ตัน/ปี
* ลำไย พื้นที่เพาะปลูก 498 ไร่ ผลผลิต 173 ตัน/ปี
* สละ พื้นที่เพาะปลูก 810 ไร่ ผลผลิต 1,044 ตัน/ปี
* แก้วมังกร พื้นที่เพาะปลูก 133 ไร่ ผลผลิต 246 ตัน/ปี
* กล้วยไข่ พื้นที่เพาะปลูก 1,823 ไร่ ผลผลิต 3,281 ตัน/ปี

1. **สภาพปัญหาที่เกิดขึ้น**

จากข้อมูลดังกล่าวข้างต้นเห็นได้ว่า เกษตรกรในเขตพื้นที่อำเภอนายายอาม มีผลผลิต

ทางการเกษตรด้านผลไม้ออกสู่ตลาดเป็นจำนวนมาก อีกทั้งจังหวัดใกล้เคียงก็มีการนำผลผลิตเช่นเดียวกันมาจำหน่ายในเขตพื้นที่ของอำเภอนายายอามเป็นจำนวนมากเช่นกัน อันก่อให้เกิดปัญหาและผลกระทบในการจำหน่ายผลผลิตของเกษตรกรในเขตพื้นที่อำเภอนายายอามซึ่งสรุปปัญหาที่สำคัญดังนี้

2.1 ปัญหาการกระจายผลผลิตออกสู่ตลาด

เนื่องจากเมื่อถึงฤดูผลไม้ให้ผลผลิต โดยเฉพาะระหว่างเดือน มีนาคม ถึงเดือน มิถุนายน รวม 4 เดือน ในเขตพื้นที่อำเภอนายายอาม จะมีผลผลิตจากเกษตรกรออกมาจำหน่าย

พร้อมกันเป็นจำนวนมาก อันก่อให้เกิดปัญหาการกระจายผลผลิตออกสู่ท้องตลาด และเนื่องจากผลไม้ที่ผลิตออกมาหากปล่อยทิ้งไว้จะก่อให้เกิดปัญหาในเรื่องของการเน่าเสีย ทำให้ผลผลิตของเกษตรกรเสียหายและไม่สามารถกระจายผลผลิตออกสู่ตลาดได้ จึงควรได้รับการแก้ไขจากหน่วยงานราชการต่างๆ ที่เกี่ยวข้อง

2.2 ปัญหาพ่อค้าคนกลางกดราคาผลผลิตทางการเกษตรของเกษตรกร

จากปัญหาผลผลิตของเกษตรกรมีปริมาณมากในช่วงฤดูผลไม้ดังกล่าวข้างต้น ก่อให้เกิดปัญหาติดตามมาได้แก่ เกษตรกรถูกเอาเปรียบจากพ่อค้าคนกลาง โดยเมื่อพ่อค้าคนกลาง เห็นว่าเมื่อผลผลิตมีปริมาณมาก และเกษตรกรไม่สามารถนำผลผลิตไปจำหน่ายยังตลาดกลาง หรือตลาดรับซื้อผลไม้ออกจำหน่ายยังต่างประเทศได้แล้ว พ่อค้าคนกลางมักมีการฉกฉวยโอกาสในการกดราคาพืชผลทางการเกษตรของเกษตรกรทำให้เกษตรกรประสบการขาดทุน เนื่องจากต้องใช้ปัจจัยในการผลิตสูง เช่น ค่ายาบำรุงพืชผล ค่าปุ๋ย ค่าแรงงาน และค่าขนส่ง เป็นต้น จึงควรได้รับการแก้ไขในปัญหาดังกล่าวจากหน่วยราชการที่เกี่ยวข้อง โดยเฉพาะกลไกด้านการตลาด

2.3 ปัญหาเกษตรกรในจังหวัดใกล้เคียงนำผลผลิตมาจำหน่ายในพื้นที่

เนื่องจากอำเภอนายายอามมีแนวเขตติดต่อกับจังหวัดอื่นๆ และเกษตรกรของจังหวัดนั้นมีการปลูกผลไม้ยืนต้นเช่นเดียวกับอำเภอนายายอาม และผลผลิตดังกล่าวจะออกสู่ท้องตลาดในช่วงระยะเวลาเดียวกันกับผลผลิตของเกษตรกรในพื้นที่อำเภอนายายอาม อันส่งผลให้ปริมาณผลผลิตที่ออกสู่ท้องตลาดมีจำนวนมากยิ่งขึ้น ทำให้ผลผลิตของเกษตรกรส่วนใหญ่ไม่สามารถจำหน่ายได้ และผลผลิตของเกษตรกรต่างพื้นที่บางครั้งมีการนำผลผลิตที่ด้อยคุณภาพ เช่น ทุเรียนที่เกิดจากการนำสารเร่งผลผลิต และทุเรียนที่ชาวสวนตัดก่อนกำหนดเวลา (ทุเรียนอ่อน) เป็นต้น ทำให้เกิดภาวะทุเรียนล้นตลาด ดังนั้นจึงควรหาแนวทางแก้ไขเพื่อป้องกันมิให้เกษตรกรหรือพ่อค้าคนกลาง ของจังหวัดอื่นนำผลผลิตมาจำหน่ายในเขตพื้นที่

2.4 ปัญหาเกษตรกรนำผลผลิตมาจำหน่ายโดยไม่มีคุณภาพ

กรณีนี้เกิดจากเกษตรกรบางรายมีการนำผลผลิตที่ด้อยคุณภาพ เช่น การตัดทุเรียนอ่อนมาจำหน่ายในขณะที่พ่อค้าให้ราคาผลผลิตสูง และการใช้สารเร่งผลผลิต อันเป็นการ เอาเปรียบต่อผู้บริโภค อันส่งผลทำให้ผลไม้ของอำเภอนายายอามขาดความเชื่อถือจากตลาด พ่อค้าส่งออกนอกประเทศ และตลาดพ่อค้าคนกลางที่มารับซื้อผลผลิต ทำให้เกิดปัญหาในการกระจายผลผลิตติดตามมา ดังนั้นจึงควรกำหนดแนวทางในการแก้ไขโดยมิให้เกษตรกรในพื้นที่นำผลผลิต ที่ด้อยคุณภาพมาจำหน่ายให้แก่พ่อค้า

1. **การแก้ไขปัญหา/แนวทางปฏิบัติ**
2. ปัญหาการกระจายผลผลิตออกสู่ตลาด มีแนวทางแก้ไขปัญหาดังนี้
   1. แต่งตั้งคณะกรรมการในการแก้ไขปัญหาและกำหนดแผนการแก้ไขไว้ล่วงหน้า
   2. การประสานงานติดต่อกับภาคเอกชนผู้รับซื้อผลผลิต โดยกำหนดให้มีการ

ตกลงทำสัญญาซื้อขายผลผลิตก่อนฤดูกาลเก็บเกี่ยวผลไม้

* 1. ประสานงานกับตลาดกลางในจังหวัดต่างๆ ในการนำผลผลิตของเกษตรกร

ไปจำหน่าย เพื่อเป็นการระบายผลผลิตในพื้นที่

* 1. ขอความร่วมมือจากองค์กรเอกชนและภาคราชการจังหวัดอื่น ในการเข้าร่วม

มาตรการรวบรวมรับซื้อผลไม้จากเกษตรกรผู้ปลูกผลไม้ในราคานำตลาดไปจำหน่ายยังตลาดปลายทางนอกแหล่งผลิต โดยมีการรับรองผลผลิตในการขนส่งปลายทาง

* 1. จัดกิจกรรมประชาสัมพันธ์ส่งเสริมการบริโภคผลไม้ตามสื่อต่างๆ เช่น สถานี

วิทยุชุมชน สื่อสารมวลชนประเภทต่างๆ การจัดทำป้ายประชาสัมพันธ์ และการจัดตลาดนัดผลไม้ชุมชน

* 1. การจัดตั้งกลุ่ม/องค์กรเกษตรกร ในการจำหน่ายผลผลิตโดยมีการรวมตัวของ

เกษตรกร

* 1. จัดมหกรรมสินค้าราคาถูกในพื้นที่เพื่อช่วยเหลือเกษตรกร และเป็นการ

ส่งเสริมการท่องเที่ยว

1. ปัญหาพ่อค้าคนกลางเอาเปรียบด้านราคาผลผลิตทางการเกษตรซึ่งมักจะมีการกด

ราคาจากเกษตรกรในขณะที่ปริมาณผลผลิตออกสู่ตลาดจำนวนมากสามารถดำเนินการแก้ไขปัญหาดังนี้

* 1. ให้มีการรวมตัวของกลุ่ม/องค์กรในเขตพื้นที่ในการร่วมกันกำหนดราคากลาง

ในการจำหน่าย โดยชาวสวนไม่ต้องนำผลผลิตไปจำหน่ายด้วยตนเองเพื่อป้องกันการกดราคาจากพ่อค้าคนกลาง

* 1. จัดให้มีการประชุมระหว่างตัวแทนผู้ผลิต (เกษตรกร) และตัวแทนกลุ่ม

พ่อค้าส่ง ในการกำหนดราคาร่วมกันให้เกิดความเป็นธรรม

* 1. ประสานหน่วยงานระดับจังหวัด เช่น สำนักงานพานิชย์จังหวัด ในการเข้า

มาเป็นตัวกลางในการกำหนดราคาให้เกิดความเป็นธรรมแก่เกษตรกรผู้ผลิต และพ่อค้าคนกลางทั้งสองฝ่าย

* 1. ประสานองค์กรปกครองส่วนท้องถิ่นในการจัดตั้งงบประมาณในการพยุงราคา

ผลไม้ในกรณีที่ราคาผลผลิตตกต่ำ เพื่อแก้ไขปัญหาการเดือดร้อนของเกษตรกร

1. การแก้ไขปัญหาเกษตรกรในจังหวัดใกล้เคียงนำผลผลิตมาจำหน่ายในพื้นที่ ซึ่งมี

คุณภาพด้อยกว่าผลผลิตของเกษตรกรในพื้นที่อันส่งผลให้เกิดการเข้าใจผิดจากพ่อค้า สามารถแก้ไขปัญหาดังนี้

* 1. จัดตั้งด่านตรวจคุณภาพผลไม้ในเขตพื้นที่เพื่อให้สามารถทราบปริมาณจำนวน

ผลไม้ของจังหวัดอื่นที่นำเข้ามาจำหน่ายในเขตพื้นที่ เพื่อกำหนดแนวทางการแก้ไข

* 1. ประชาสัมพันธ์ให้พ่อค้าคนกลางทราบว่า ในฤดูกาลนี้เกษตรกรของอำเภอ

นายายอามจะมีปริมาณผลผลิตออกสู่ตลาดเป็นจำนวนเท่าใด เพื่อป้องกันการเข้าใจผิดจากพ่อค้าคนกลาง

* 1. ในการจำหน่ายผลผลิตของเกษตรกรในเขตพื้นที่ ส่งเสริมให้เกษตรกรรวมกัน

จำหน่ายในรูปของกลุ่ม/องค์กรของจังหวัดจันทบุรี

1. ปัญหาเกษตรกรนำผลผลิตมาจำหน่ายโดยไม่มีคุณภาพ
   1. จัดทำสัญลักษณ์ (สติ๊กเกอร์) ติดไว้ในผลไม้ เพื่อแสดงการรับประกันคุณภาพ
   2. รณรงค์มิให้เกษตรกรนำทุเรียนอ่อนมาจำหน่ายซึ่งอาจทำให้ขาดความเชื่อถือต่อ

ผู้บริโภค

* 1. ออกตรวจตราและจัดตั้งด่านตรวจคุณภาพผลไม้ในช่วงฤดูผลไม้ เพื่อมิให้

เกษตรกรนำผลผลิตที่ด้อยคุณภาพมาจำหน่ายแก่ประชาชน

* 1. กำหนดสัตยาบันร่วมกันระหว่างเกษตรกรชาวสวนในการจะไม่นำทุเรียนด้อย

คุณภาพมาจำหน่าย

1. **สรุปวิธีการทำงานที่นำไปสู่วิธีการที่เป็นเลิศ** **(Best Practice)**
2. การรวบรวมข้อมูลจำนวนผู้ผลิต จำนวนปริมาตร และจำนวนผู้รับซื้อในเขตพื้นที่

ต้องมีข้อมูลที่ชัดเจนแน่นอน

1. มีการกำหนดแผนงานที่ชัดเจน โดยบูรณาการหน่วยงานที่เกี่ยวข้องให้มีส่วนร่วมใน

การแก้ไข บทบาท อำนาจหน้าที่ของแต่ละหน่วยงาน

1. การประสานงานกับเกษตรกรมีความจำเป็นที่จะต้องทราบปัญหาความต้องการของ

เกษตรกรด้วยข้อเท็จจริง เพื่อสามารถนำไปสู่การแก้ไขปัญหาได้เป็นผลสำเร็จ

1. จัดให้กลุ่ม/องค์กรเกษตรกรซึ่งเป็นผู้ผลิตได้หารือเกี่ยวกับราคาผลไม้ ร่วมกับผู้แทน

ของพ่อค้าคนกลางในพื้นที่ เพื่อให้ราคาผลผลิตเกิดความเป็นธรรม

1. **ปัจจัยที่นำไปสู่ความสำเร็จ** **(Key Success Factors)**
2. การให้ความช่วยเหลือต้องมีความจริงใจแก่ทุกฝ่าย ทั้งเกษตรกรผู้ปลูกและ

พ่อค้าคนกลางต้องจริงใจในการให้ข้อมูลและรับฟังข้อเรียกร้องของแต่ละฝ่าย

1. การให้ความช่วยเหลือต้องดำเนินการด้วยความสุจริต ต้องไม่เกิดให้มีการคอรัปชั่น

หรือการเอาเปรียบฝ่ายหนึ่งฝ่ายใด

1. ได้รับความร่วมมือจากพ่อค้าคนกลาง เกษตรกร และหน่วยงานราชการต่างๆ

ในการร่วมกันแก้ไขปัญหา

1. ข้อมูลที่ชัดเจน การกำหนดแผนงานความรับผิดชอบที่ชัดเจนอันส่งผลให้การแก้ไข

ปัญหาสำเร็จลุล่วง และสามารถแก้ไขปัญหาได้ตรงจุด

1. ระบบสั่งการต้องเป็นไปตามสถานการณ์ สามารถปรับเปลี่ยนได้ตามโอกาสและ

เวลาอันเหมาะสม รวมทั้งการกำหนดแผนงานรับรองกรณีมีเหตุการณ์เปลี่ยนแปลงตามกลไกตลาด



ที่ จบ 0918/ ที่ว่าการอำเภอนายายอาม

ถนนสุขุมวิท จบ 22160

กุมภาพันธ์ 2558

เรื่อง การร่วมถ่ายทอดประสบการณ์ของนักปกครองที่เป็นเลิศ ในการแก้ไขปัญหาในพื้นที่ **(Best Practice)**

เรียน ผู้ว่าราชการจังหวัดจันทบุรี

อ้างถึง หนังสือจังหวัดจันทบุรี ที่ จบ 0018.4 /ว 1284 ลงวันที่ 27 มกราคม 2558

สิ่งที่ส่งมาด้วย แบบถ่ายทอดประสบการณ์การแก้ไขปัญหา จำนวน 1 ชุด

พร้อมนี้อำเภอนายายอาม ขอส่งแบบถ่ายทอดประสบการณ์การแก้ไขปัญหาในพื้นที่ที่สำคัญของ เรือโทศตวรรษ อนันตกูล ตำแหน่ง นายอำเภอนายายอาม เรียนมาเพื่อโปรดทราบ และพิจารณาดำเนินการต่อไป

ขอแสดงความนับถือ

ที่ทำการปกครองอำเภอ

กลุ่มบริหารงานปกครอง

โทร. 0-3949-1077

www.nayaiam.com